stanford-oval/wikipedia huggingface dataset:
Olli Vainio

Olli Vainio voi tarkoittaa seuraavia henkilöitä:
Olli Vainio, suomalainen jääkiekkoilija
Olli Vainio, suomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olli Vainio”, voi hakea sivunnimihaulla, laajalla sivunnimihaulla tai tekstihaulla.
John Greenleaf Whittier

| John Greenleaf Whittier |
| --- | --- |
 John Greenleaf Whittier
Henkilötiedot
Syntynyt: 17. joulukuuta 1807 Haverhill, Massachusetts, Yhdysvallat
Kuollut: 7. syyskuuta 1892 (84 vuotta) New Hampshire, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
John Greenleaf Whittier (17. joulukuuta 1807 Haverhill, Massachusetts, Yhdysvallat – 7. syyskuuta 1892 New Hampshire, Yhdysvallat) oli yhdysvaltalainen runoilija.
Whittier oli maanviljelijäperheestä. Hän työskenteli tilalla 18-vuotiaaksi ja loi työnsä kautta yhteyden luontoon ja seudun perimätietoon, jotka sittemmin näyttäytyivät hänen kuvauksissaan Uuden Englannin ulkoisessa ja sisäisessä maisemassa. Hän saattoi pienten ansioittensa avulla opiskella vuonna 1827 puoli vuotta Haverhill Academyssa ja myöhemmin vielä uudestaan. Hän toimitti 1829–1832 muutamia lehtiä ja hoiti sitten 4–5 vuotta kotitilaa. Raskas työ vaikutti pysyvästi hänen terveyteensä.
Whittier oli jo poikavuosina tunnistanut runoilijankykynsä lukiessaan Robert Burnsia ja alkoi 1826 julkaista runojaan. Hän toteutti kirjoituksissaan kveekareiden periaatteita puolustaessaan orjien vapauttamista. Hän aloitti 1831 toimittajana orjuutta vastustavassa William Lloyd Garrisonin lehdessä The Liberator ja toimi vuodesta 1836 sihteerinä American Antislavery Societyssa. Samassa hengessä hän kirjoitti runoja, toimitti Philadelphiassa ilmestynyttä lehteä Pennsylvania Freeman ja uhmasi roskaväen hyökkäyksiäkin. Hän muutti 1840 Amesburyyn Massachusettsiin, omistautui runoudelle sekä kirjoitti National Era -lehteen ja vuodesta 1857 Atlantic monthlyyn.
Whittier ei toiminut aktiivisesti politiikassa mutta valmisteli runsaasti sitä materiaalia, jonka pojalta republikaaninen puolue syntyi. Runoilijana Whittier oli periamerikkalainen ja lähes yhtä pidetty kuin kosmopoliittisempi Longfellow.
Whittierista tuli kansallisrunoilija, joka puhui oikeudenmukaisuuden, humaaniuden ja uudistusten puolesta. Hän ylisti myös kansan yksinkertaista elämää, kuvasi maaseudun ammatteja raikkaasti ja vilpittömästi, ylisti runoissaan puritaanien marttyyrejä, paheksui orjuuden puolustajia, kirjoitti muistorunoja ystävistä ja maineikkaista henkilöistä sekä julkaisi lähes koko runoilijauransa ajan balladeja, joihin aiheita on antanut erityisesti Amerikan siirtomaa-ajan perimätieto. Hän käyttää sanastossa enemmän kielen anglosaksisia kuin romaanisia aineksia. Hänen runonsa eivät ole erityisen melodisia eivätkä mitallisesti monimuotoisia. Ajan mittaan runot kuitenkin hienostuivat muodoltaan. Hän kirjoitti myös proosaa sekä sekalaisia kirjoituksia eri aloilta. Hän julkaisi itse kootut teoksensa, ensin 1888 ja uuden painoksen 1896.
Whittier oli kiinnostunut suomalaisesta kansanrunosta. Aihetta käsittelee Ernest J. Moyne artikkelissaan "John Greenleaf Whittier and Finland".
Aiheesta muualla

Kuvia tai muita tiedostoja aiheesta John Greenleaf Whittier Wikimedia Commonsissa
Olli Tuovinen

Olli Heikki Tuovinen (s. 8. huhtikuuta 1944 Helsinki) on suomalaissyntyinen yhdysvaltalainen biologi ja emeritusprofessori. Ympäristömikrobiologiaan erikoistunut Tuovinen on työskennellyt vuodesta 1978 Ohion osavaltionyliopistossa Yhdysvalloissa, jossa hän toimi mikrobiologian professorina vuodesta 1985 alkaen. Hän oli 2000-vuosikymmenen lopulla FiDiPro-ohjelman rahoittamana Suomessa tutkimassa kaivosvesien biologista puhdistusta.
Tuovinen opiskeli Helsingin yliopistossa 1960-luvun lopulla ja väitteli tohtoriksi Lontoon yliopistossa 1973. Vuosina 1973–1976 hän työskenteli eteläaustralialaisessa Waiten maataloustutkimuslaitoksessa, sitten Helsingin ja Minnesotan yliopistossa ja vuodesta 1978 eri tehtävissä Ohion osavaltionyliopistossa.
Kokemusten summa

| Kokemusten summa Fintelligens |
| --- | --- | --- |

Studioalbumin tiedot
 Julkaistu: 18. marraskuuta 2002
 Formaatti: CD
 Tuottaja(t): Elastinen, Iso H
 Tyylilaji: rap
 Kesto: 49.57
 Levy-yhtiö: Columbia Records
Fintelligensin muut julkaisut
| Tän tahtiin 2001 | Kokemusten summa 2002 | Nää vuodet 1997–2003 2003 |
Kokemusten summa on rap-yhtye Fintelligens-yhtyeen kolmas studioalbumi vuodelta 2002. Albumilta julkaistiin singlet "Sori" ja "En vaihtais päivääkään". Kultalevy myönnettiin vuonna 2002. Albumia on myyty yhteensä yli 17 000 kappaletta.
Kappaleet

Ei enää – 3.10
Sori – 3.31
Beibe – 3.42 (mukana Uniikki & Brutus)
Luottamus – 4.10
Aina – 4.23 (mukana Trilogia)
Täältä käsin – 3.47
Hohtimet kaivoon – 3.43
Hätätila (skit) – 0.45
Ryhmä-F – 3.32
Kokemusten summa – 5.09 (mukana Tasapaino & Ääretön)
Ihmissuhteet – 3.53
A-Ha – 5.01 (mukana Petter, ADL, Jurassikki, Kt, Aspekti, Kapasiteettiyksikkö & Jussi Valuutta)
En vaihtais päivääkään – 5.05 (mukana Jurassikki & Brutus)
Samplet

"Sori"-kappale sisältää samplen The Stylistics-yhtyeen kappaleesta "I´m Sorry".
"Kokemusten Summa"-kappale sisältää samplen Passage-yhtyeen kappaleesta "Have You Heard The Word".
"Luottamus"-kappale sisältää samplen 5th Dimension-yhtyeen kappaleesta "No Love In The Room".
"Ihmissuhteet"-kappale sisältää samplen Tavares-yhtyeen kappaleesta "We Both Tried".
Aiheesta muualla

Albumin arvostelu Findance -sivustolla
Albumin arvostelu Soundi[vanhentunut linkki] -sivustolla
Jeulmunin keraaminen kulttuuri

Ruukku Jeulmunin keraamisesta kulttuurista.
Jeulmunin keraaminen kulttuuri eli Chulmunin kulttuuri oli Koreassa myöhäispaleoliittisella kaudella ja neoliittisella kaudella noin 8000–1500 eaa. vallinnut metsästäjä-keräilijäkulttuuri. Arkeologiset tutkimukset osoittavat, että tällä aikakaudella kalastettiin, pyydettiin simpukoita ja muita merieläimiä sekä metsästettiin peuroja ja villisikoja. Tämän aikakauden esivaihe oli noin 8000–5000 eaa., varhainen vaihe noin 5000–3500 eaa., keskivaihe noin 3500–2500 eaa. ja myöhäinen vaihe noin 2500–1500 eaa. Aikakauden keskivaiheessa alettiin viljellä riisiä. Sen viljely eteni lännestä etelään. Jeulmunin keraamisella kaudella Korean niemimaan läntisen ja eteläisen alueen ihmisten ruokavalio poikkesi toisistaan paitsi siten, että lännessä riisiä alettiin viljellä aikaisemmin, myös siten, että etelässä pystyttiin hyödyntämään merenantimia ympäri vuoden. Lännessä sen sijaan metsästettiin enemmän maaeläimiä. Jeulmunin keraamisen kulttuurin aikana asutus oli keskittynyt rannikolle ja jokien varsille, missä asumukset olivat osittain vedenalaisia ja asutus oli melko pysyvää. Jeulmunin keraamista kulttuuria seurasi pronssikauden Mumunin kulttuuri.
Aiheesta muualla

http://gwangju.museum.go.kr/en/02_menu/sub_02_01.jsp (Arkistoitu – Internet Archive)
http://koreanhistory.info/PaleolithicandNeolithicKorea.htm
Olli Urponen

Olli Juhani Urponen (s. 30. marraskuuta 1934 Salla) on suomalainen juristi ja poliisi, joka toimi poliisiylijohtajana 1. helmikuuta 1983 – 31. joulukuuta 1997.
Itäisessä Sallassa syntynyt Urponen kävi koulunsa Rovaniemellä. Hän valmistui Helsingin yliopistosta oikeustieteen kandidaatiksi vuonna 1963 ja sai varatuomarin arvon vuonna 1967. Urponen toimi nimismiehenä Kolarissa vuosina 1963–1967, Sallassa vuosina 1967–1968 ja Kemijärvellä vuosina 1968–1974, sisäministeriön poliisiosaston hallinnollisen toimiston toimistopäällikkönä vuosina 1974–1980 sekä poliisiylitarkastajana vuosina 1980–1983. Sotilasarvoltaan Urponen on reservin yliluutnantti.
Poliisiylijohtajana hän oli julkisuudessa muun muassa vuoden 1986 Mikkelin panttivankidraaman vuoksi. Hän jäi eläkkeelle vuoden 1998 alussa.
Olli Vakkala

| Henkilötiedot |
| --- | --- | --- | --- |
Koko nimi: Olli Valtteri Vakkala
Syntymäaika: 27. kesäkuuta 1982 (ikä 42)
Syntymäpaikka: Tampere, Suomi
Pelipaikka: keskuspuolustaja vasen laitapuolustaja
Pituus: 184 cm
Paino: 78 kg
Junioriseurat
: Ilves
: NoPy
Seurat
| Vuodet | Seura | O | (M) |
| 2000–2002 | KoPa-90 | – | (–) |
| 2003–2005 | NoPy | – | (–) |
| 2006 | TKT | 18 | (0) |
| 2007–2008 | NoPS | – | (–) |
| 2009 | PJK | 26 | (6) |
| 2010–2015 | Ilves | 76 | (7) |
| Yhteensä | Yhteensä | 120 | (13) |
 Seurajoukkueuran tilastot kattavat vain kansalliset sarjat, päivitetty 22. elokuuta 2015.
Olli Valtteri Vakkala (s. 27. kesäkuuta 1982 Tampere) on suomalainen jalkapalloilija, joka edusti Veikkausliigassa ja Ykkösessä Tampereen Ilvestä. Hän oli pelipaikaltaan keskuspuolustaja tai vasen laitapuolustaja.
Vakkala aloitti jalkapallon Tampereen Ilveksen Tesoman kaupunginosajoukkueessa. Hän pelasi juniorina myös Nokian Pyryssä. Ensimmäiset aikuisten ottelut Vakkala pelasi Koskenmäen Pallossa Vitosessa ja Kutosessa. Hän palasi kasvattajaseuraansa Pyryyn vuonna 2003 ja oli mukana voittamassa Nelosen lohkonsa heti ensimmäisellä kaudellaan. Kahden Kolmosessa pelatun kauden jälkeen Vakkala siirtyi Kakkosen Tampereen Kisatovereihin ja oli avauskokoonpanossa kaikissa pelaamissaan 18 sarjaottelussa. TKT kuitenkin putosi Kolmoseen ja Vakkala vaihtoi seuraa saman sarjatason Nokian Palloseuraan. Hän toimi myös joukkueen kapteenina molempina kausinaan.
Kaudeksi 2009 Vakkala liittyi Kakkoseen nousseen Pirkkalan Jalkapalloklubin riveihin. PJK sijoittui lohkonsa viimeiseksi, mutta Vakkalalle kausi oli menestyksekäs hänen ollessa joukkueensa toiseksi paras maalintekijä kuudella maalillaan ja pelaten myös aloituskokoonpanossa jokaisessa sarjaottelussa. Hyvien otteidensa johdosta hän solmi sopimuksen kaudesta 2010 Kakkosessa pelanneen Tampereen Ilveksen kanssa. Vakkala nousi myös Ilveksessä tärkeään rooliin, ollen vakionimi puolustuslinjassa kahtena ensimmäisenä kautenaan ja toimien jopa kapteenina. Syyskuussa 2011 hän muutti Skotlantiin opiskelemaan Edinburghin yliopistoon. Vakkala pelasi Skotlannissa myös paikallista yliopistosarjaa.
Vakkala palasi Ilvekseen kesäkuussa 2012 ja oli mukana nostamassa joukkuetta Ykköseen nousukarsintojen kautta. Ensimmäisellä Ykkösen kaudellaan hän jatkoi aloittavana pelaajana ja esiintyi 19 sarjaottelussa. Kauden 2014 Vakkala joutui olemaan lähes kokonaan sivussa lonkkavaivojen johdosta, palaten kentälle vasta kauden viimeisessä ottelussa FC Viikinkejä vastaan. Myllykosken Pallon menetettyä liigalisenssinsä Ilves nousi täydennysmenettelyn kautta Veikkausliigaan ja Vakkala solmi jatkosopimuksen joukkueen kanssa ensimmäiselle liigakaudelleen 2015. Hän kuitenkin loukkasi kylkensä talvikaudella ja oli poissa kentiltä lähes puoli vuotta ennen ensiesiintymistään pääsarjatasolla Rovaniemen Palloseuraa vastaan 22. elokuuta. Debyyttinsä aikaan Vakkala oli 33-vuotias ja oli esiintynyt kaikilla sarjatasoilla Ykkösestä Kutoseen, ollen historian ensimmäinen tämän meriitin saavuttanut pelaaja.
OJ 287

| OJ 287 |
| --- | --- |

Epookki J2000
Muut nimet:  QSO J0854+2006
Tähdistö:  Ravun tähdistö
Rektaskensio:  08h 54m 48,8749311881s
Deklinaatio:  +20° 06′ 30,642936668″
Punasiirtymä:  0.306
Säteisliike:  78187
Etäisyys:  3,5 Gly
OJ 287 on aktiivinen galaksiydin, jonka massaksi on arvioitu 18 miljardia kertaa Auringon massa. Se oli vuodesta 2008 vuoteen 2019 suurin havaittu supermassiivinen musta aukko, mutta se menetti asemansa galaksissa Holmberg 15A olevalle aukolle, jolla on massaa 40 miljardin Auringon verran . Valokäyrän vaihteluista on päätelty, että sitä kiertää toinen, pienempi, musta aukko, jonka massaksi on arvioitu 100 miljoonaa Auringon massaa. Sen arvioidaan yhdistyvän isompaan kiertolaiseen noin 10 000 vuoden kuluessa. Sen etäisyys Maasta on noin 3,5 miljardia valovuotta. OJ 287:ää tutkitaan Tuorlan observatoriossa.
Aiheesta muualla

OJ 287 TeVCat. Viitattu 4.2.2019 (englanniksi).
Karge, Stefan: OJ 287 Frankfurt Quasar Monitoring.  11.1.2019. Viitattu 5.2.2019 (englanniksi).
Special Notice #420: OJ 287 very bright and Subscription reminder AAVSO.  13.9.2016. Viitattu 5.2.2019 (englanniksi).
Special Notice #278: Bright flaring of Blazar OJ 287 AAVSO.  22.4.2012. Viitattu 5.2.2019 (englanniksi).
Ka‘iulani

| Ka‘iulani |
| --- | --- |
 kruununprinsessa
 Ka‘iulani valokuvattuna vuonna 1897
Havaijin kruununperijätär
Valtakausi:  9.3.1891 – 17.1.1893
Edeltäjä:  Liliʻuokalani

Syntynyt:  Victoria Kawekiu Kaʻiulani Lunalilo Kalaninui Ahilapalapa 16. lokakuuta 1875  Honolulu, Havaiji
Kuollut:  6. maaliskuuta 1899 (23 vuotta)  Honolulu, Havaijin territorio
Hautapaikka:  Mauna ʻAla
Puoliso:  David Kawānanakoa (kihlattu)
Suku:  Kalākaua
Isä:  Archibald Cleghorn
Äiti:  Likelike
Uskonto:  anglikaani
Nimikirjoitus:  
Ka‘iulani (oikealta nimeltään Victoria Kawekiu Kaʻiulani Lunalilo Kalaninui Ahilapalapa, 16. lokakuuta 1875 – 6. maaliskuuta 1899) oli havaijilainen prinsessa, joka oli myös kuningatar Lili‘uokalanin nimeämä kruununperijätär.
Nimi Ka‘iulani voidaan kääntää muotoon "se kuninkaallinen pyhä".
Varhainen elämä

Ka‘iulani syntyi vuonna 1875. Hänen vanhempansa olivat Archibald Cleghorn ja prinsessa Likelike, ja hän oli Kalākaua-dynastian ainoa suora perillinen. Cleghorn oli alkujaan Skotlannista ja menestynyt liikemies Havaijilla. Ristiäislahjaksi Ka‘iulani sai kummitädiltään Ruth Ke‘elikōlanilta 10 eekkeriä maata Waikīkīlta. Ka‘iulanin isä rakennutti tontille ‘Āinahaun talon.
Likelike kuoli tyttärensä ollessa 11 ja kertoman mukaan ennusti kuolinvuoteellaan, että Ka‘iulanin elämä tulisi olemaan yksinäinen ja onneton.
Vuonna 1887 Ka‘iulani sai kunnian sytyttää Havaijin ensimmäiset sähkövalot ‘Iolanin palatsissa. Silloinen kuningas Kalākaua oli kiinnostunut sähkövalaistuksen mahdollisuuksista maailmanympärimatkansa aikana.
Muutto Isoon-Britanniaan

Ollessaan 13-vuotias, Ka‘iulani ja hänen sisarpuolensa Annie lähetettiin Englantiin opiskelemaan. Aluksi tarkoitus oli jäädä vain vuodeksi, mutta Havaijin poliittisten ongelmien takia tämä venyi kahdeksaksi vuodeksi ja hän palasi Havaijille vasta vuonna 1897. Tuona aikana hänen laillinen huoltajansa oli Theophilius Harris Davies, joka oli myös tehnyt uran liikemiehenä Havaijilla. Ka‘iulani opiskeli pienessä Great Harrowden Hall -koulussa, jonka olivat valinneet hänelle muun muassa hänen isänsä ja Kalākaua taatakseen tyttärelle mahdollisimman hyvän koulutuksen.
Lili‘uokalani nimesi Ka‘iulanin kruununperillisekseen 9. maaliskuuta 1891, koska kuningattarella ei ollut omia biologisia lapsia.
Isossa-Britanniassa Ka‘iulanilla uskottiin olleen useita suhteita eri miesten kanssa. Näiden väitteiden paikkaansapitävyys on ontuva.
Paluu Havaijille ja vallankaappaus

Ka‘iulanin poissa ollessa kuningas Kalākaua kuoli vuonna 1891. Tämän korvasi Lili‘uokalani, jonka pääsääntöisesti amerikkalaiset plantaasinomistajat syrjäyttivät kaksi vuotta myöhemmin. Ka‘iulani matkusti Isosta-Britanniasta New Yorkiin vedotakseen suoraan amerikkalaisiin. Amerikkalainen lehdistö oli erittäin kiinnostunut hänestä ja vastassa tätä jo satamassa, kun prinsessa saapui laivalla. Tämän jälkeen hän matkusti Washingtoniin, jossa hän tapasi presidentti Clevelandin illallisella.
Havaijille palattuaan Ka‘iulani alkoi pikkuhiljaa luopua visiosta Havaijin kuningattarena. Hän hoivasi Kapi‘olani-tätiään, joka kuoli hieman Ka‘iulanin jälkeen. Lisäksi Ka‘iulani toimi Havaijin Punaisen Ristin varapuheenjohtajana.
Kun Yhdysvallat otti Havaijin haltuunsa 12. elokuuta 1898, Ka‘iulani kokoontui yhdessä muiden entiseen hoviin kuuluneiden havaijilaisten kanssa hautajaisvaatteissa protestoidakseen laitonta valtausta.
Myöhempi elämä ja perintö

Vuonna 1898 Ka‘iulani meni kihloihin prinssi David Kawānanakoan kanssa. Pari ei koskaan ehtinyt mennä naimisiin eikä saanut lapsia.
Samana vuonna, kun Ka‘iulani meni kihloihin, hän oli ratsastamassa Isolla saarella vuoristossa, jossa seurueen yllätti myrsky. Ka‘iulani vilustui ja sairastui keuhkokuumeeseen, minkä on arveltu heikentäneen hänen terveyttään edelleen. Ka‘iulani kuoli 6. maaliskuuta 1899 ‘Āinahaun talossa. Kertoman mukaan naapurit löysivät prinsessan kuolleena, kun tilan riikinkukot kirkuivat epätavallisen lujaa. Prinsessa on haudattu Havaijin kuninkaalliseen mausoleumiin Mauna ‘Alaan.
Ka‘iulania on pidetty esimerkkinä niin anglofiileille kuin havaijilaisillekin nuorena ja älykkäänä naisena, joka rikkoi aikansa tiukkoja odotuksia.
Vuonna 2009 Havaijin elokuvafestivaaleilla julkistettiin prinsessan elämästä kertova draamaelokuva Princess Kaiulani, jossa prinsessaa esittää perulais-yhdysvaltalainen Q'orianka Kilcher, mikä aiheutti närää havaijilaisten keskuudessa.
Galleria

Ka‘iulanin postuumi muotokuva Hinakichi Kobayashin maalaamana
Kruununperijä Ka‘iulanin henkilökohtainen lippu
Ka‘iulanin arkku näytillä hänen hautajaisissaan
Ka‘iulanin maalaama maisemakuva skotlantilaisesta sillasta
Ka‘iulanin patsas Waikikilla.
Karsinnat jalkapallon Afrikan-mestaruuskilpailuihin 2017

Karsinnat jalkapallon Afrikan-mestaruuskilpailuihin 2017 alkoivat 12. kesäkuuta 2015 ja päättyvät 6. syyskuuta 2016. Lohkojen voittajat sekä kaksi lohkossaan parhaiten pärjännyttä toiseksi sijoittunutta pääsivät Gabonissa pelattuun lopputurnaukseen.
Arvonta

Karsintoihin osallistuvat joukkueet jaettiin neljään arvontakoriin rankingpisteiden perusteella. Arvonta suoritettiin 7. huhtikuuta 2015 Kairossa, Egyptissä. Vaikka Gabon isäntämaana oli jo selviytynyt turnaukseen, arvottiin se myös yhteen lohkoista. Gabonin otteluita ei huomioitu lohkon tuloksiin, vaan ne ovat ystävyysotteluita.
Arvonta > Arvontakorit

| 0 | 1 | 2 | 3 |
| --- | --- | --- | --- |
|  Kori 1  Norsunluurannikko   Ghana   Tunisia   Burkina Faso   Mali   Nigeria   Algeria   Sambia   Kap Verde   Kongon demokraattinen tasavalta   Guinea   Senegal   Kamerun  |  Kori 2  Etelä-Afrikka   Gabon (isäntämaa)   Kongon tasavalta   Päiväntasaajan Guinea   Angola   Etiopia   Togo   Marokko   Niger   Egypti   Uganda   Malawi   Sudan   Mosambik  |  Kori 3  Botswana   Libya   Sierra Leone   Lesotho   Kenia   Benin   Ruanda   Tansania   Keski-Afrikan tasavalta   Zimbabwe   Liberia   Gambia   Namibia  |  Kori 4  Guinea-Bissau   Seychellit   Brunei   Mauritania   Tšad   Madagaskar   São Tomé ja Príncipe   Komorit   Swazimaa   Etelä-Sudan   Mauritius   Djibouti  |
Karsintasysteemi

Joukkueet jaettiin kolmeentoista lohkoon, joista jokaisessa oli neljä joukkuetta. Lohkojen voittajat etenivät suoraan lopputurnaukseen. Kaikkien lohkojen, paitsi lohkon, johon isäntämaa Gabon oli arvottu, parhaat toiseksi sijoittuneet pääsivät myös lopputurnaukseen.
Jos kaksi joukkuetta oli tasapisteissä, ratkaistiin joukkueiden järjestys seuraavalaisella järjestyksellä:
Alkulohkot > Lohko G

Tšad vetäytyi turnauksesta rahaongelmien takia. Kaikki pelatut ottelut mitätöitiin vetäytymisen jälkeen.
Alkulohkot > Lohko I

Myös Gabon oli arvottu lohkoon, mutta ottelut, joissa Gabon oli toisena osapuolena, olivat ystävyysotteluja, sillä Gabon pääsi turnaukseen isäntämaana suoraan eivätkä näin vaikuta sarjataulukkoon.
Parhaat maalintekijät

Tilanne 7. syyskuuta 2015
| # | Pelaaja | Maajoukkue | Maalit |
| --- | --- | --- | --- |
| 1. | Yassine Chikhaoui |  Tunisia | 3 |
| 2. | Useita pelaajia | Useita pelaajia | 2 |
Kaunis Kuolematon

| Kaunis Kuolematon> Tiedot |
| --- | --- |
Toiminnassa:  2012–
Aiheesta muualla
Kotisivut
Infobox OKNimi-testi OK: 
Kaunis Kuolematon on vuonna 2012 perustettu Haminasta kotoisin oleva melodista death- ja doom metalia soittava yhtye. Yhtyeen musiikillista suuntaa voisi myös kuvailla melankoliseksi doom metalliksi.
Jäsenet

Olli "Saakeli" Suvanto – örinälaulu
Mikko Heikkilä – kitara, laulu
Ville Mussalo – kitara
Jarno Uski – basso
Miika Hostikka – rummut
Diskografia > Studioalbumit

Kylmä kaunis maailma (2014)
Vapaus (2017)
Syttyköön toinen aurinko (2020)
Mielenvalta (2023)
Diskografia > EP:t

Kaunis kuolematon (2012)
Elämä ei tarvitse minua (2019)
Diskografia > Singlet

En ole mitään (2013)
Eloton (2017)
Tuhottu elämä (2017)
Palava maa (2017)
Paha ihminen (2019)
Kylmä maa (2020)
Hautajaiset (2020)
Peilikuva (2023)
Olipa kerran seminaari

| Olipa kerran seminaari |
| --- | --- |
 Elokuvan juliste.
Ohjaaja:  Markku Heikkinen
Käsikirjoittaja:  Markku Heikkinen
Tuottaja:  Miika J. Norvanto
Säveltäjä:  Joonatan Portaankorva
Kuvaaja:  Markku Heikkinen Miika J. Norvanto
Leikkaaja:  Miika J. Norvanto Heikki-Pekka Vaara
Valmistustiedot
Valmistusmaa:  Suomi
Tuotantoyhtiö:  Black Lion Pictures
Ensi-ilta:  8. toukokuuta, 2015
Kesto:  65 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Olipa kerran seminaari on Markku Heikkisen ohjaama suomalainen dokumenttielokuva vuodelta 2015.
Elokuva on yhteiskunnallinen dokumentti, joka käsittelee Kajaanin opettajankoulutuslaitoksen historiaa, merkitystä Kajaanille ja Kainuulle sekä sen vuonna 2013 tapahtunutta lakkauttamista.
John Scott (säveltäjä)

Patrick John O'Hara Scott (s. 1. marraskuuta 1930 Bishopston, Bristol) on englantilainen elokuva- ja televisiosäveltäjä. Hän on työskennellyt elokuvien parissa vuodesta 1965 lähtien. Scott on säveltänyt musiikkia muun muassa elokuviin Sumuru – paholaisen tytär, He rakastelivat saappaat jalassa, Hälytys päämajassa, Greystoke: Legenda Tarzanista, apinain kuninkaasta, Lionheart – liian kova kuolemaan ja Remember the Titans – titaanien taistelu. Hän on säveltänyt myös televisiosarjoihin Teddy Edward, Merten salaisuudet, Return of the Saint ja Buried Secrets.
Hänet huomioitiin vuonna 1984 Razzie-ehdokkuudella huonoimmasta sävellyksestä elokuvasta Yor.
Aiheesta muualla

John Scott (säveltäjä) Internet Movie Databasessa. (englanniksi)
James Baldwin

James Baldwin voi tarkoittaa ainakin seuraavia henkilöitä:
James Baldwin (1924–1987), afroamerikkalainen kirjailija, runoilija ja aktivisti
James Tennant Baldwin (myös J. Baldwin, Jay Baldwin ja James T. Baldwin) (s. 1934), yhdysvaltalainen teollinen muotoilija, kirjailija ja opettaja
James Mark Baldwin (1861–1934), yhdysvaltalainen filosofi ja psykologi
James Baldwin (1841–1925), yhdysvaltalainen opettaja, kustantaja ja kirjailija
James Baldwin (s. 1971), yhdysvaltalainen baseballpelaaja
James A. Baldwin, yhdysvaltalainen jalkapallovalmentaja
James Connell Baldwin (1777–1861), irlantilainen sotilas ja Kanadan rauhanturvaaja
James Fowle Baldwin (1782–1862), yhdysvaltalainen rakennusinsinööri, maanmittaaja ja senaattori
James Harris Baldwin (1876–1944), yhdysvaltalainen juristi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Baldwin”, voi hakea sivunnimihaulla, laajalla sivunnimihaulla tai tekstihaulla.
Ke (kana)

け hiraganalla tai ケ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /ke/, ja ne ovat kana-aakkostojen yhdeksännellä sijalla ku- ja ko-tavujen välissä.
Alkuperä

Hiragana け on johdettu man'yōgana-merkistön kautta kanjista 計 ja katakana ケ kanjista 介.
Tarkkeet

Merkkeihin voidaan lisätä dakuten, jolloin muodostuvat tavut げ ja ゲ, jotka lausutaan /ge/.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, « ke », ja niiden soinnilliset vastineet « ge ».
Kirjoitus

Hiragana け kirjoitetaan kolmella vedolla:
Pystyveto vasemmalle.
Lyhyt vaakaveto ensimmäisen vedon oikealle puolelle.
Vaakavedon lävistävä, hieman vasemmalle alhaalla kaartuva pystyveto.
Katakana ケ kirjoitetaan kolmella vedolla:
Diagonaalinen veto oikealta vasemmalle.
Vaakaveto, joka alkaa ensimmäisen vedon keskikohdasta, vasemmalta oikealle.
Toisen vedon keskikohdasta alkava diagonaalinen veto, oikealta vasemmalle.
Tietotekniikassa

Unicode-merkinnät:
け: U+3051
ケ: U+30B1
げ: U+3052
ゲ: U+30B2
Vetojen järjestys merkille け.
Vetojen järjestys merkille ケ.